Ekstreemne talveilm võib tulla, sest Nuptse on tagasi! The North Face’i uus jope on otsekui 1996. aasta mudeli uuestisünd – vana hea meenutus värskes kuues. Märksõnadeks on läikiv materjal ja lai õhuline teping.
The North Face sai alguse 1966. aastal kahe matkaentusiasti eestvedamisel, kes avasid San Franciscos tagasihoidliku mägironijatele mõeldud poe. Üsna varsti tuli asukohta vahetada ja kolida teisele poole San Francisco lahte. Otsus õigustas end igati ja pood hakkas kvaliteetsete kestus- ja matkaspordivarustusega üha rohkem kuulsust koguma. Alustati toodete loomist avastusretkede jaoks ning ei läinud kaua, kuni seiklushimulised inimesed võtsid järjekorda, et oma varustust just The Noth Face’i toodetega täiendada. Brändi tuntus kasvas ja õige pea oli võimalik anda oma panus ja sponsoreerida esimesi riskantsemaid avastusretki.
Valik laienes pidevalt: peale telkide, magamiskottide ja matkariietuse jõudsid poelettidele suusariided. Populaarsust kasvatati nii matkajate, jooksjate, ronijate, alpinistide, suusatajate ja paljude teiste seiklusi armastavate inimeste seas.
Toodete praktilisus, funktsionaalsus, kompaktsus, klassikaline stiil ja mugavus olid ja on siiani märksõnad, miks inimesed The North Face’i hindavad. Siit jõuamegi Nuptse sulejope juurde.
Mis on Nuptse?
The North Face’i Nuptse sulejope on siiani brändi üks kõige märkimisväärsema disainiga tooteid, mille sünnist on tänaseks möödunud veerandsada aastat. 1992. aastal lõi The North Face avastusretkeliste jaoks sobiva jope, mis oli ühteaegu soe, praktiline ja kerge ning sobis ka karmimatesse ilmastikuoludesse. Seda oli hea pakkida, lihtne kaasa võtta ja soe kanda. Nuptse eristusmärgiks sai lai õhuline teping, mis oli ideaalne vorm, et jaotada vooderduse jaoks kasutatud hane udusuled jopes ühtlaselt.
Nuptse sai oma nime mäe järgi, mis asub Džomolungmast kaks kilomeetrit kagu suunas. Tiibeti keeles tähendab Nuptse mäetippu läänes. Nimelt seal veetsid sulejope matkafännidest disainerid laagris 55 päeva. Mäe jalamil toimusid väga olulised vestlused, kus arutleti võimalike rõivaste üle, mis võiksid nendesse oludesse perfektselt sobida.
Klassikaline ja moodne
Nuptse sulejopest on aastate jooksul saanud tänavamoe üks osa. Kui kunagi oli see seiklejate seas hinnatud rõivaese, siis nüüdseks on Nuptse avastanud täiesti uus sihtrühm ehk moeteadlikud noored. Poelettidele on jõudnud ka The North Face’i Nuptse 2 vest, mis sobib suurepäraselt kõigi maailmakodanike garderoobi.
Nuptse värvivaliku puhul muutus olulisimaks praktilisus, sest mägedes matkates on väga tähtis silma paista. Nuptse sulejope tunneb kaugelt ära kahe värviploki järgi, millest üks on ülaosas olev must ja teine kas sinine, kollane, roheline või punane. Just see idee on Nuptse sulejopest teinud tänapäevase moeeseme.
Mis iseloomustab Nuptset?
- Nurgeline disain, retrostiilis siluett ja standardsed mõõdud.
- Inspireeritud 1996. aasta kuulsa disainiga Nuptse äratuntavate õhuliste tepingutega sulejopest.
- Algupärane läikiv tugevdussüsteemiga ja väga vastupidav kangas spetsiaalse märgumatu viimistlusega.
- Kapuutsi saab mugavalt krae sisse voltida ning kogu jope mahub kenasti väiksemasse kotti, et see oleks alati käepärast.
- Lukuga sisetasku oluliste asjade tarvis.
- Sulejope saab eest sulgeda kahesuunalise VISLON®-i lukuga.
- Kätistel on reguleeritavad Velcro®-kinnitused ja palistuse sees on kummipaelad, mille abil saab jopet hõlpsasti vastavalt oludele kohandada.
- Kvaliteetne hane udusulgedega täidetud vooderdus hoiab sooja ka väga kõva pakasega.
Tekst: Marta Vasarik
Pildid: Jake Farra & Marleen Muhuste